CELEX: 62006CA0267
Language: et
Date: 2008-04-01 00:00:00
Title: Kohtuasi C-267/06: Euroopa Kohtu (suurkoda) 1. aprilli 2008 . aasta otsus (eelotsusetaotlus, mille on esitanud Bayerisches Verwaltungsgericht München — Saksamaa) — Tadao Maruko versus Versorgungsanstalt der deutschen Bühnen (Võrdne kohtlemine töö saamisel ja kutsealale pääsemisel — Direktiiv 2000/78/EÜ — Kohustuslikus kutsealases pensioniskeemis üleelanud poolele ettenähtud hüvitised — Mõiste töötasu — Hüvitise maksmisest keeldumine abielu puudumise tõttu — Samasoolised kooselupartnerid — Diskrimineerimine seksuaalse sättumuse alusel)

24.5.2008   
            
            
               ET
            
            
               Euroopa Liidu Teataja
            
            
               C 128/6
            
         Euroopa Kohtu (suurkoda) 1. aprilli 2008. aasta otsus (eelotsusetaotlus, mille on esitanud Bayerisches Verwaltungsgericht München — Saksamaa) — Tadao Maruko versus Versorgungsanstalt der deutschen Bühnen
   (Kohtuasi C-267/06) (1)
   
   (Võrdne kohtlemine töö saamisel ja kutsealale pääsemisel - Direktiiv 2000/78/EÜ - Kohustuslikus kutsealases pensioniskeemis üleelanud poolele ettenähtud hüvitised - Mõiste „töötasu’ - Hüvitise maksmisest keeldumine abielu puudumise tõttu - Samasoolised kooselupartnerid - Diskrimineerimine seksuaalse sättumuse alusel)
   (2008/C 128/09)
   Kohtumenetluse keel: saksa
   Eelotsusetaotluse esitanud kohus
   Bayerisches Verwaltungsgericht München
   Põhikohtuasja pooled
   
      Hageja: Tadao Maruko
   
      Kostja: Versorgungsansalt der deutschen Bühnen
   Kohtuasja ese
   Eelotsusetaotlus — Bayerisches Verwaltungsgericht München — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79) artikli 1, artikli 2 lõike 2 punkti a ja punkti b alapunkti i ning artikli 3 lõike 1 punkti c ja lõike 3 tõlgendamine — Mõiste „töötasu” — Registreeritud kooselupartneri väljajätmine toitjakaotuspensioni saajate hulgast
   Resolutiivosa
   
               1.
            
            
               Versorgungsanstalt der deutschen Bühnen'i hallatava kutsealase pensioniskeemi taolisest skeemist saadav toitjakaotushüvitis kuulub nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, kohaldamisalasse.
            
         
               2.
            
            
               Direktiivi 2000/78 artikliga 1 koosmõjus artikliga 2 on vastuolus sellised õigusnormid, nagu on kõne all põhikohtuasjas, mille kohaselt ei saa üleelanud kooselupartner oma partneri surma korral toitjakaotuspensioni, mis oleks samaväärne sellega, mida saab üleelanud abikaasa, olgugi et siseriikliku õiguse kohaselt asetab registreeritud kooselu samast soost isikud kõnesoleva toitjakaotushüvitise puhul abikaasadega samalaadsesse olukorda. Eelotsusetaotluse esitanud kohus peab välja selgitama, kas üleelanud kooselupartner on samalaadses olukorras abikaasaga, kellel on õigus saada Versorgungsanstalt der deutschen Bühnen'i hallatavas kutsealases pesnionikindlustusskeemis ettenähtud toitjakaotushüvitist.
            
         
      (1)  ELT C 224, 16.9.2006.